ROMÂNIA      									
JUDEȚUL VRANCEA                                                                                  
CONSILIUL JUDEȚEAN  
                                         
HOTĂRÂREA nr. 185 
din 29 iulie 2026

privind: aprobarea procedurii de autorizare pentru realizarea sau amplasarea în zona drumurilor de interes județean a panourilor publicitare, a oricăror construcții sau activități comerciale, căi de acces, amenajări sau instalații în orice scop
Consiliul Judetean Vrancea, 
· văzând referatul comun al Serviciului Administrare Patrimoniu și Serviciului Mobilitate și Infrastructură Județeană inregistrat sub nr.201/20022/14.07.2026        privind procedura de autorizare pentru realizarea sau amplasarea în zona drumurilor de interes județean a panourilor publicitare, a oricăror construcţii sau activităţi comerciale, căi de acces, amenajări sau instalaţii în orice scop;
· conformitate cu prevederile: 
- art.46 alin.(1), alin.(2) lit.b), alin.(9)-(10) lit.b) din O.G. nr.43/1997 privind regimul drumurilor, republicată, cu modificările şi completările ulterioare;
- art.6 și art.14, art.40 alin.(1) din Legea nr.185/2013 privind amplasarea şi autorizarea mijloacelor de publicitate, republicată, cu modificările ulterioare
-art.1, ultima teză din H.G. nr. 36/1996 privind stabilirea şi sancţionarea contravenţiilor la normele privind exploatarea şi menţinerea în buna stare a drumurilor publice;
-art.1 alin.(11) teza a doua, art.7 alin.(1) lit.c1), art.11 lit.e), art.113 din Legea nr.50/1991 privind autorizarea executării lucrărilor de construcţii, republicată, cu modificările şi completările ulterioare;
-art.5 alin.(1), alin.(2), alin.(21), alin.(6) din O.U.G nr.195/2002 privind circulaţia pe drumurile publice, republicată cu modificările şi completările ulterioare;
-art.454 lit.d), art.473 din Legea nr.227/2015 privind Codul fiscal;
- Ordinului ministrului transporturilor nr. 1294/2017 pentru aprobarea Normelor  tehnice privind amplasarea lucrărilor edilitare, a stâlpilor pentru instalații și a pomilor în localitățile urbane și rurale;
- luând act de Hotărârea Consiliului Județean Vrancea nr. 112/25.05.2026 privind aprobarea organigramei, statului de funcții si numărului de personal pentru aparatul de specialitate al Consiliului Județean Vrancea, cabinetul președintelui și cabinetele vicepreședinților Consiliului Județean Vrancea precum si regulamentul de organizare si functionare al aparatului de specialitate;
· ținând cont de prevederile Legii nr.52/2003 privind transparenţa decizională în administraţia publică – Republicată, cu modificările şi completările ulterioare;
· în baza prevederilor art. 173 alin. (1) lit. d), art. 173 alin. (5) lit. l), art. 173 alin. (6) lit.b) din O.U.G nr. 57/2019 privind Codul administrativ cu modificările şi completările ulterioare;
· luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;   
· [bookmark: _Hlk109225611]în temeiul prevederilor art. 196 alin. 1 lit. a) din O.U.G nr. 57/2019 privind Codul administrativ cu modificările şi completările ulterioare,

HOTĂRĂȘTE:

Art. 1 Aprobarea procedurii de autorizare pentru realizarea sau amplasarea în zona drumurilor de interes județean a panourilor publicitare, a oricăror construcții sau activități comerciale, căi de acces, amenajări sau instalații în orice scop.
Art. 2 Aprobarea modelului acordului prealabil în vederea eliberării autorizaţiei de construire pentru realizarea sau amplasarea în zona drumurilor județene a panourilor publicitare, a oricăror construcţii sau activităţi comerciale, căi de acces, amenajări sau instalaţii în orice scop, potrivit Anexei nr.1, parte integranta din prezenta hotărâre.
Art.3 Aprobarea modelului autorizației de amplasare şi/sau de acces în zona drumurilor de interes județean în vederea emiterii autorizației de construire pentru realizarea sau amplasarea în zona drumului public a panourilor publicitare, a oricăror construcții, sau activități comerciale, căi de acces, amenajări sau instalații, în orice scop, potrivit Anexei nr.2, parte integranta din prezenta hotărâre.
Art.4. Aprobarea modelului de Contract-cadru de amplasare şi/sau de acces în zona drumurilor de interes județean, potrivit Anexei nr.3,  parte integranta din prezenta hotărâre.
Art.5 Aprobarea Tarifelor pentru utilizarea zonei drumurilor de interes județean, potrivit Anexei nr.4, parte integranta din prezenta hotărâre.
Art.6 Aprobarea Regulamentului privind procedura de autorizare pentru realizarea sau amplasarea în zona drumurilor de interes județean a panourilor publicitare, a oricăror construcţii sau activităţi comerciale, căi de acces, amenajări sau instalaţii în orice scop, potrivit Anexei nr.5, parte integranta din prezenta hotărâre.
Art.7 Aprobarea documentaţiei necesare în vederea eliberării acordului şi a autorizaţiei de amplasare şi/sau acces in zona drumurilor de interes județean, potrivit Anexei nr.6, parte integranta din prezenta hotărâre.
Art.8 Hotărârea Consiliului Judeţean Vrancea nr.158 din 31.07. 2017 îşi încetează aplicabilitatea.
Art.9 Prevederile prezentei hotărâri vor fi duse la îndeplinire de președintele Consiliului Județean Vrancea prin aparatul de specialitate şi vor fi comunicate celor interesaţi de secretarul general al județului prin Compartimentul Monitor Oficial Local din cadrul Serviciului juridic.      



Președintele
Consiliului Județean Vrancea

                                                                                               Contrasemnează, 
Secretar general al județului
Raluca Dan
